একাদশ জাতীয় সংসদ নির্বাচনকে ঘিরে ক্ষমতাসীন আওয়ামী লীগে শুরু হয়েছে তুমুল প্রতিযোগিতা। দলীয় কোন্দলের কারণে বর্তমান সংসদ সদস্য শিবলী সাদিক মনোনয়ন পাবেন কিনা তা নিয়ে নেতাকর্মীদের মধ্যে জল্পনা-কল্পনার শেষ নেই। এদিকে নির্বাচনকে সামনে রেখে বিভিন্ন রাজনৈতিক দলের সম্ভাব্য প্রার্থীরা চষে বেড়াচ্ছেন পুরো নির্বাচনী এলাকা। হাটবাজার থেকে শুরু করে হোটেল, চায়ের দোকানগুলোতে চলছে চুলচেরা বিশ্লেষণ। সম্ভাব্য প্রার্থীরা ঈদ, পূজা খেলাধুলাসহ বিভিন্ন উৎসবে নিয়মিত হাজিরা দিচ্ছেন। এ ছাড়া এলাকায় রং-বেরংয়ের পোস্টার লাগিয়ে ভোটারদের নানা প্রতিশ্রæতি দিচ্ছেন, শুভেচ্ছা জানাচ্ছেন ও দোয়া চাচ্ছেন।